
Najnoviji preokret u našoj unutrašnjoj politici 
iznio je dva dogadjaja, s kojih se je inostrani, a oso* 
i)ito naš domaći hrvatski svijet našao u čudu, pa i 
nemilo zabunio i prepao. Stranka, koja je u svoje 
redove dovela ponajveći dio hrvatskoga naroda i uzela 
u svoje ruke vodstvo hrvatske politike, a koja je po= 
radi svojih političkih ili, da kažemo u nas uobičajenom 
frazeologijom, «državnopravnih» zahtjeva bila pod 
optužbom najtežega zločinstva, što ga ima u kaznenom 
zakonu, preko noć ravno iz tamnice zasjela na vla® 
dine stolice zajedno sa strankom, koja joj je tako 
dušmanski radila o glavi. Narodni sporazum, oko 
kojega se je u ovo sedam godina od osnutka nove 
države toliko vikalo, prepiralo i gonilo, urodio tek 
prevarenim nadama — bar za jednu stranu. Jer da 
Srbi nijesu tako željni toga sporazuma, prirodno je. 
Oni imadu javnu vlast i sve državne ustanove u 
svojim rukama. Hrvati naprotiv izgledali su od drža= 
vnopravnih tekovina i jamstva pomoći i olakšice nakon 
.tipičnih patnja svake narodne i stranačke manjine, 
oteščanih jošte poznatim balkanskim metodima. Naj® 
novijom evolucijom g. Stjepana Radića našli su se, 
-što se toga tiče, kako da kažem ? —• vis=a=vis cfe rien 
ostali su na cjedilu. 

Ta njihova zabuna i prepast psihološki je razum* 
ljiva, ali misaon čovjek treba svaki, makar kako novi 
i nenadni dogadjaj u javnom životu i u tim časovima 
tako da ocijeni, kako rade obični ljudi, kad ta zabuna 
i prepast mine. Zapravo nije se dogodilo nikakovo 
čudo došle nevidjeno. Za taku «evoluciju», kao što 
ju je odskoro izvršio g. Stjepan Radić bilo po slo* 
bodnoj svojoj namisli bilo po prinudi s polja, ima 
dosta primjera i u nas i drugdje. Politička povjest 
svakoga naroda zabilježila je takih dramatskih zaple* 
taja i nenadnih čudesa. Žestoki prevrati i protivpre* 
vrati dižu se i stišavaju. Stara carstva propadaju i 
nova se osnivaju. Vjekovni crkveni i gradjanski ustavi 
nestaju s vidika kao jednodnevne muhe. Konventi i 
narodna predstavništva dobijaju neograničenu vlast i 
za čas ju gube. Golema imanja otimaju se jednima 
i daju drugima, da se opet povrate prvima. Vjera u 
svaku nauku gubi se i svako načelo odbacuje se. 
Starodrevne ustanove ruše se i narodne svetinje ka* 
ljaju. Političke stranke gaze svoja stara načela i na 
vrat na nos primaju oblike, na koje ih nove prilike 
nagone. Ljudi javnoga života puštaju s vida svaku 
čast i dosljednost, pa u svojoj hajci za gospodstvom, 
vlasti i bogatstvom u horu odmeću se od svojih re* 
dova, što su se pokolebali, da uskoče u protivnički 
tabor. Državnici griju se na suncu kraljevske milosti, 
da ih naprečac odvuku u tamnicu i pod krvničku 
sjekiru, a opet drugi spretniji i sretniji dižu se iz klupe 


na uzničkoj galiji, iz najvećega siromaštva i progon* 
stva, pa stječu imanja, plemićke povelje i kraljevske 
krune. Prevrtljivih političara bilo je svagda, ali se za 
svakoga ne može naprosto odsjeći, da su ga kod toga 
vodili tek sebični i prostački razlozi, pa da nije imao 
na umu i patriotskih ciljeva. 

Eno namah u ustavnoj matici zemlji, u Engleskoj 
Gjure Savilea viscounta Halifaxa, vidjenoga nauče* 
njaka i sjajnoga govornika za Karla II., čelovodje svih 
trimmera , skakavaca, vrtikapa u politici, čovjeka pe* 
tljanca i svojim umom i svojom čitavom gradjom. 
On je u teoriji bio republikanac, a saradjivao s naj* 
većim slugama tiranije, provodio neslane šale o na* 
sljednoj monarhiji i bio najvjerniji pomagač Stuarto* 
vaca zulumčara, bio u isti čas bogomoljac i ateist, 
uskočio iz svake političke stranke i saveza, odmetnuo 
se od svakoga čovjeka, s kojim je imao posla, pa 
dok je radio s oporbom, bio pod sumnjom, nije li 
uhoda dvora, a kad bi se pridružio k dvoru, bio 
strašilo toryjevaca zbog svojih republikanskih nauka. 
Eno jedno stoljeće zatim Gjure Bubb Doddingtona, 
koji bijaše najprije lord povjerenik državnoga blaga u 
ministarstvu sira Roberta Walpolea, da doskoro pri* 
bjegne oporbi i postane lord mornarice u ministarstvu 
Wilmingtonovom, kad je ministarstvo Walpoleovo 
1742. godine palo, pa da se opet iznevjeri svojoj 
stranci, prijedje k oporbi, kojoj je Fridrik knez waleski 
bio na čelu i iznova postane lord povjerenik držav* 

noga blaga u ministarstvu Đevonshireovom, a onda 
da godinu dana kasnije opet uskoči k oporbi i konačno- 
za vladanja Gjure III. 1762. godine bude opet pouz*- 
danik zloglasne vlade lorda Butea. Eno mu dostojna 
druga u vojvodi Newcastleu, za kojega je Robert 
Walpole svagda govorio, da mu je ime nevjera, koji 
ne bi nigda ostao skrštenib ruku, kad se je u parla= 
mentu kovala kakova urota, i bio crni izdajica prije 
nego je ugledao bijeli danak: 

Ch' i ho đe' traditor' sempre sospetto 

E Gan fu traditor prima che nato. 

A što istom da kažemo za Francuza Bertranda 
Barerea, «Anakreonta gilotine», «povlaštena govor- 
džiju», ugodna Gaskonjca, živahna i raspojasana, koji 
zbija šale i u samom odboru za opči boljak, kojemu 
je lagodno pri duši sred klanja, a koji če sve do konca 
govoriti o vladi terora kao o stvari najjednostavnijoj* 
i najnedužnijoj ? Za toga uskoka i prebjega, koji se 
je neprestano kolebao tamo amo, bez ikake stalne 
mete i načela, bio rob zadnje riječi, rojalist, aristokrat, 
demokrat, već prema mišljenju, što bi prevladalo u 
kavanama i salonima, u koje je čas prije zašao. Za 
toga razmetljivca frazama na tovare, kojemu nije tre¬ 
balo misliti da govori, u kojega je riječ bila kao neki 
nezavisni organ, što sam za sebe djeluje. U kojega 
je bilo «više savjesti, ona od prekjučer, od jučer, od 
danas, a sve gipke i brzoplete, gotove za tinji čas 
okrenuti kabanicu kad se promijeni vjetar, ali sve 


medju se povezane i vodjene od fizičkoga nagona. 
Taj je fizički nagon jedini bio stalan u toga nemo= 
ralnoga čeljadeta, spretna i lakomislena, koji se veselo 
vrze oko stvari i dogadjaja bez ikoje druge svrhe 
nego da sačuva rusu glavu i zabavlja se.» Kad 
bi se god pridružio ka kojoj novoj stranci, svagda 
bi svoj pristup platio glavom svojih starih prijatelja. 
Bio najprije royalist, a to otpostio glasavši za smrt 
Lujovu i zalivši njegovom krvlju stablo slobode. Onda 
Zirondinac, a od toga se iskupio poslavši njihove glave 
pod sjekiru. Do osmoga termidora dodvoravao se 
Robespierreu, a to izmirio predloživši devetoga, da 
se Robespierreu odrubi glava bez ikake istrage i ra¬ 
sprave. Za Bonapartea ponizio se do zvanja, pored 
kojega je život ubožara, kradikese, podvodnice častan, 
obnašao službu tajnoga redara konzulske i carske 
policije, prisluškivao razgovore zanesenih royalista kod 
fildžana kave i čašice cognaca, uhodio starinu repu= 
blikanca, koji je svejednako čavrljao o crven-kapama 
i stablu slobode, pa svake nedjelje donosio o tome 
tajne svoje izvještaje u Tuilerije, da postane opet 
royalist, kad su se Burbonci vratili i zbažda politički 
spis, gdje je kovao u zvijezde mudrost i dobrotu Luja 
osamnaestoga, koji je svome narodu dao ustav, pa 
proklinjao strahote Napoleonove vladavine, od koje 
je Francusku izbavila restauracija. 

Jedno valja priznati. Politika, ta djelatnost u 
službi za dobro zemlje i naroda, promeće se drugdje 

u take zabavne i vratolomne igre, plemenita ambicija 
javnoga radnika izvraća se u tako sebičnu brigu tek 
za svoju rusu glavu, kolo političke sreće vrti se tako 
strelimice i tako čudno prebacuje ljude gore i dolje 
gotovo samo kad narod protoči krvlju, u doba na* 
silničkih prevrata i protivprevrata, strašnih i žestokih 
potresa državnih. U drugo se doba kod svih takih 
nenadnih preobražaja svagda pazi da ne strada ni 
ugled državne vlasti ni lična čast. Evolucija g. Stje* 
pana Radića odigrala se je sred najvećega unutraš* 
njega i spoljašnjega mira, a naglijim preokretom nego 
u kojoj komediji spletaka, što je daju na domaćim 
kazalištima. Tamničar i državni tužilac imali su u 
njoj tako vidnu ulogu, taman kao u Shakespeareovoj 
drami Measure for measure <kao «Milo za drago»>. 
Kao u kakoj čaršiji tjerali su ljude na pazar, a gla* 
vnoga junaka i na ćorpazar, koji kao da je poput 
Lucija «volio budalaštine slobode od morala zatvora». 
Tako je ta cfouce viofence, blaga sila dovela do ra* 
spleta i sporazuma. Sociolozi ne će se ni tome 
čuditi. Zna se, da socijalne i političke sile snažnije 
djeluju u malih naroda nego u velikih, pa da svaka 
javna ustanova i politička pojava zadobija u malih 
naroda grublji i pretjeraniji oblik, Ima zato u nas i 
drugih primjera. Godine 1908. provodili su se u 
Hrvatskoj izbori. Izborni red bio je skučen da ne 
može više. Neznatni postotak gradjana imao je pravo 
glasa, a gotovo dvije trećine bilo je činovničkih i od 

vlasti zavisnih glasova. Glasanje bilo je javno a na 
kormilu je sjedjela nasilna vlada. Pa opet ta vlada 
nije dobila ni cigloga jednoga mandata. Ni u engleskoj 
ni u francuskoj ustavnoj historiji nema primjera tako 
snažna otpornoga duha i uspjele oporbene agitacije. 

Sam narodni sporazum kao da je svejednako 
ostao zastrt gustom tamom, jer su u nju, bar koliko 
se u javnosti znade, najnoviji dogadjaji unijeli jako malo 
svijetla. U ovo nekoliko godina namotala se na to 
klupko tolika svakojaka mišljenja i tolike osporene 
tvrdnje, te čovjek gotovo nema kada, da sva ta miš* 
ljenja ispita i sve te sporove razmrsi. Da kušamo 
malko zaći na te trudne pute teoretske. 

Sporazum treba očito da dade podlogu za re* 
viziju ustava, jer se inače ne mogu da zadovolje za* 
htjevi i potrebe, što se javljaju. A ko će da pripremi tu 
podlogu? Pored glave države ko drugi nego narod, 
jer mi živimo u ustavnoj, što više u parlamentskoj 
državi. A koji narod? Ta državni, jer moderna država 
počiva na osnovi državnoga i narodnoga jedinstva. 
No ima li u istinu takav »državni« narod? Ima, ali 
tek u fikciji, što ju je za francuske revolucije 
obrazovala narodna ustavotvorna skupština. Raznim 
političkim i sociološkim piscima pošlo je za rukom 
nekako odrediti pojam naroda u smislu kulturnom, ali u 
«državnom» nikome. Nije ni čudo. Fikcija kao ni 
dogma ne da se analizovati niti od dobivenih njenih 
česti ima što da se sintetizuje. Ona se prihvaća ili 
odbacuje, c’est a prencfre ou a faisser. 

Razložimo to pobliže. Ko je na prilika u nas taj 1 
«đržavni» narod? Svakako Srbi, Hrvati i Slovenci, 
jer se po njima krsti država i državljanstvo. Ali to 
je tek zakonom naredjena ili tumačenjem u zakon une= 
sena fikcija, da smo mi Srbi, Hrvati i Slovenci jedan 
ako i troimeni državni narod. Jer ni norma ni fikcija 
ne može sama po sebi da promijeni faktičnih prilika, 
za koji nije odlučan jedino pravni momenat. Narod 
u kulturnom smislu nastaje i razvija se prirodnom 
evolucijom, on je nešto realno, historično, dragovoljno, 
spontano, dok je pojam «državnoga» naroda svagda 
fiktivan, zahtjev neke ideologije, nametnut i dekretovan 
od državne vlasti. Zato prvi nimalo ne mari za državne 

V 

granice. Nijemci u Austriji, Njemačkoj i Svajcarskoj, 
Francuzi u Francuskoj, Svajcarskoj i Belgiji, Flamanci 
u Belgiji i Holandijci u Nizozemskoj, Anglosasi u 
Velikoj Britaniji i sjeveroameričkim sjedinjenim drža¬ 
vama jedan su kulturni narod. S tom fikcijom «držav- 
noga» naroda još se nekako barem na oko može da 
izidje na kraj, kad taj pojam nije istovetan s narodno« 
kulturnim jedinicama, što ih obuhvata. Francuzi, Ni« 
jemci, Talijani, Romani u Svajcarskoj nazivaju se i 
za nuždu prema političkim prilikama osjećaju se da 
su Svajcarci, romanski Valonci i germanski Flamanci 
u Belgiji da su Belgijci, Englezi, Škoti i Walešani u 
Velikoj Britaniji da su Briti. Nu kako je onda, kad 
se jedna narodnokulturna jedinica poistoveti s «dr= 
žavnim» narodom, a u državi ima više takih jedinica? 

Malorusi u Čehoslovačkoj nijesu ni Česi ni Slovaci, 
a ni ovi zadnji nijesu jedno. Smiješne li i neprirodne 
tvrdnje, kad se kaže, da su ti Malorusi u političkom 
smislu Čehoslovaci! Ili ko bi imao duše za naše. 
ljude u Italiji reći da su Talijani? A to bi po onoj 
fikciji o «državnom» narodu imali da budu. Sto koristi 
govoriti u nas o jednom «državnom» narodu ili, kako 
se obično kaže, o narodnom jedinstvu, kad Hrvati 
neće da budu Srbi, ni Srbi da budu Hrvati, a Slo¬ 
venci ni jedno ni drugo? I ne govoreći o onima, koji 
nijesu ni Srbi, ni Hrvati ni Slovenci. 

Ta je fikcija još možda pristajala staroj čisto po¬ 
litičkoj anacijonalnoj državnoj ideji. Ali otkad je na« 
rodnokulturna jedinica postala političko načelo i pro¬ 
glasila se nauka «svaka narodnokulturna jedinica svoja 
država», ta se je ideja rastočila. Kad bi zato jošte 
trebalo dokaza, dao bi ga Versailleski mir sa svojom 
medjunarodnopravnom zaštitom narodnih ma« 
njina u državi. Bivša Austrija, najbliži i najčišći tip take 
čisto političke državne ideje, platila je tu evoluciju svojim 
životom. A ko jamči, da ona nacijonalna nauka ne će 
tu ideju i dalje rastakati, koliko je još ima? 

Ostavivši se dakle jalova posla oko narodnoga 
jedinstva u tom fiktivnom smislu, jer od njega ni u 
teoriji ni u praksi nikake koristi, da ogledamo sada, 
jesu li Srbi, Hrvati i Slovenci u kulturnom smislu 
jedan narod? Za rasni, etnički i jezični agregat, krosred 
kojega je pukao jaz dvaju geopolitičkih područja t 

bar dviju kultura, svaka sa svojom literaturom, az¬ 
bukom, književnim jezikom, konfesijom, historijom, jav¬ 
nim pravom itd., koji dakle svejednako nije zadahnut 
dušom jedne kulturne cjeline, teško će svaki političar 
i sociolog reći, da je to već sada jedan kulturni narod, 
da je već iznio jedan jedini kulturni tip. Ali ostavimo 
se i toga možda spornoga pitanja pa recimo, da u 
istinu jeste i da su Srbi, Hrvati i Slovenci tek ple= 
mena jednoga istoga kulturnoga naroda — jer ako je 
svak od njih za se svoj narod, onda po onom na^ 
rodnom načelu ne treba daljega razlaganja, hoćemo 
li da živimo u slobodnoj državi. A može li iz- 
medju takih plemena da bude «narođnih» sporazuma 
političke ili, kako se ovdje kaže, državnopravne prirode? 
Kod toga se pitanja namah sretamo s poznatom tezom 
g. Svetozara Pribićevića, da medju sinovima jednoga 
naroda nema takih sporazuma, jer se jedan narod 
sam sa sobom ne može sporazumijevati. 

Ta je teza bila bar toliko politički neoportuna, 
koliko je neispravna i varava. Ne treba tek ni spo^ 
minjati, da narod, uzevši ga kao neki subjekat, nigda 
ne treba i ne može da se sam sa sobom sporazum 
mijeva, jer on bira zastupnike, koji po representativnom 
načelu i parlamentskom redu donose zaključke, što 
vežu čitavi narod. Ta je teza očita smicalica, na koju 
se ne treba dalje osvrtati. Nu je li u načelu opravdan a 
politički nuždan i podesan od zastupnika jednoga naroda 
doneseni i uglavljeni taki sporazum njegovih plemena. 


kad je jednom narodu najprirodniji oblik jedinstvena 
država? Odgovor nije težak. 

U organskom svijetu, dakle ni u prirodnom ni 
u narodnom životu nema jednoličnosti. Život i histo¬ 
rija jači su od svih ideologija. A tome životu i hi¬ 
storiji ime je diferencijacija. Nijesu svi narodi kao 
Francuzi, u kojih je Filip Lijepi već na početku četr¬ 
naestoga stoljeća skršio vlast barona i stao izgradji^ 
vati jedinstvenu državu, Luj četrnaesti tu jedinstvenu 
državu podigao do najvećega sjaja, kulture i gospoda 
stva, a krvava revolucija mačem i gilotinom sakovala 
sve te francuske pokrajine od Alpa do Pireneja u 
jednu krutu cjelinu, pa sav narod spravila pod jednu 
uzanu jakobinsku ideološku kapu. U drugih naroda 
pojedina su se plemena razvijala po posebnim svojim 
historijskim, psihološkim, kulturnim, geografskim, geo= 
političkim, ekonomskim i t. d. prilikama, usred kojih 
su se našla, pa tražila, dotjerivala i unutar opće na¬ 
rodne organizacije konačno obrazovala javnopravne 
forme za te svoje posebne prilike, ne htijući da im 
narodna cjelina nabije jednolične i za te prilike pre¬ 
uske obruče. Nije nužda upuštati se u pojedine ap¬ 
straktne teoretske distinkcije, jer kamo se god čovjek 
okrene, nalazi za to primjera dosta i predosta. U 
današnjoj Austriji živi jedan i «državni» i kulturni 
narod njemački, pa opet njegova plemena, organizo* 
vana u pojedinim krunovinama, nijesu htjela ni mogla 
da se odreku te svoje posebne javnopravne forme i 


/ 

puste ju, da se razidje u kalupu jedinstvene države. 
Ni u sadašnjoj Njemačkoj, gdje opet živi jedan «dr¬ 
žavni» i kulturni narod njemački, nije ni unifikaciji te 
vrste tako skloni socijalistički živalj mogao iz Wei= 
marskoga ustava da izbije te jedinstvenosti. LI Svaj» 
carskoj su Ziirich, Luzern, Basel čisto njemački kan* 
toni. Kad bi se ko našao pa iznio mišljenje, da bi 
se ti kantoni dokinuli i njihovo zemljište sjedinilo u 
jedan upravni kotar, odgovorili bi mu, da je to ne¬ 
moguće, jer su to historijske i kulturne tvorevine, bez 
kojih tamošnji svijet ne može da živi — koliko ga 
ne bi proglasili nevježom i budalom. Da ko gradjaninu 
«de la republique et du canton de Geneve» ili onima 
oko «Gazette de Lausanne» u zbilji kaže, neka bi se 
kantoni Zeneva i Vaud uzadružili u jedno državno 
tijelo, ne znam bi li se na nj okomili tek grubim rije^ 
čima. A u jednom i drugom kantonu nastavaju zgoljni 
Francuzi, a još i kakovi Francuzi! Zeneva misli, da 
je matica francuske kulture bar toliko koliko i Pariz. 
Lausanne opet, da je pozvana učvrstiti i širiti tu 
kulturu na jednoj jako izloženoj točki. 

Dosele nije niko ni zapazio ni igdje ustvrdio, da 
je sadašnja Austrija ili Njemačka u ičemu postala 
slabija za odbranu protiv spoljnoga napadaja ili da 
joj se je dogodila kakova znatna smetnja i neprilika 
u unutrašnjoj upravi zbog te državne organizacije po 
plemenima. Sto više. Njemačka je pored sve te orga= 
nizacije ili baš s pomoću njezinom postala najmoćnija 


država u Bvropi, da se je sav svijet morao na nju 
dići dok je nije slomio. Isto tako nije niko ni zapazio 
ni ustvrdio, da bi probici Francuza i Nijemaca u 
Svajcarskoj u ičemu stradali ovom njihovom podjelom 
po kantonima. Državna forma sama po sebi ne može 
da stvori državne misli, ako je u narodu nema. Ona 
u tome ne čini čudesa kao svjetionica Aladinova u 
onoj istočnoj priči. A ako je tom misli narod snažno 
povezan, ne može državi da nahudi nikaka njegova 
unutrašnja organizacija po plemenima. Svajcarsko je 
seljaštvo, makar se je tako raspršalo po narodnostima 
i kantonima, u svakoj pogibli znalo odbraniti i slo^ 
bodu sviju i zajedničku državu od tolikih dušmana, 
a uza to paziti, da plemenski probici ne budu na 
smetnju toj slobodi i državi. Zašto ne bismo pošli 
po tim stopama njihovim, kad na sva usta govorimo, 
da hoćemo da budemo ili da već jesmo taka seljačka 
država? I onako nas je strani, nama nimalo skloni 
naučenjački svijet već stao svrstavati u kategoriju 
država, koje ne znadu vladati same sobom. 

No čemu nizati dalje primjere? Preko devet de¬ 
setina svega svijeta ne živi po francuskim racijona* 
lističkim načelima. Pa opet je taj svijet osnovao ne¬ 
brojene sretne, zadovoljne i snažne države u težim 
izokolnim prilikama nego što su naše. Nije li. ta u 
nas tako napadana federalistička organizacija države 
polučila najsjajnije uspjehe baš^u naroda istoga jezika, 
istih zakona i istih tradicija? Sto se toga tiče,, dosta 



16 

je porediti sjeveroameričke sjedinjene države recimo 
s Italijom, 

Hrvati su i u bivšoj austrougarskoj monarhiji za 
razliku od drugih slavenskih naroda, ako i samo u: 
svojoj matici, održali neprekinutu svoju narodnu dr* 
žavnost pa su je u većem ili manjem opsegu svagda i 
vršili. U svome zanosu, što su se poslije toliko vi* 
jekova našli sa svojom braćom u jednoj narodnoj dr* 
žavi, dali su toj novoj državnoj zajednici sve što su: 
imali. Na svoju preveliku žalost doživjeli su u njoj 
izopačen i podivljali javni život, pogrdjene svoje sve* 
tinje, potkopane ili uništene najdraže svoje kulturne, 
socijalne i ekonomske ustanove, brutalno pogažene 
najnježnije osjećaje, naopaku javnu upravu, oko koje 
se na sve strane vrzla, kako Izabela kaže u sporne* 
nutoj Shakespearevoj glumi <11, 2), 

čeljad oholita, 

A malom, kratkom vlasti zagrnuta — 

Ne videć jedno, ko dan jasno, da joj 
Od stakla biće — ko majmunčađ bjesna 
Baš ludo zaigrala pred nebesim 
Te plaču angjeli,- da im je naša 
Ćud -— svi od smjeha bi se potrgali. 

Pa kad oni, uočivši bjelodanu i neospornu činje* 
niču, te je već tehnički upravo nemoguće, da bi za svu 
državu jedna daleka, neupućena i nedotjerana vlada 
i kod najbolje volje znala i mogla pomoći toj nevolji, i 
za sebe traže budi kakov oblik svoje plemenske or* 
ganizacije, nadje se nesnošljivosti nevježe, koja im pri* 


17 

kričuje, da su «protivdržavni» i «separatisti», Pa odista, 
da je taka nesnošljivost i takovo neznanje država. 
Hrvati bi morali biti protiv nje i gledati, da joj je 
kuća daleko od njih. Srećom, kako kaže naš ‘narod, 
nije Bog dao kozi — duga repa! Ali i drugi trijezniji 
ljudi zatisnuli su uši od ovakih opravdanih vapaja 
hrvatskih. Svi oblici take organizacije, što su se od 
osnutka nove države s ove strane iznosili, konfederacija, 
federacija, unija, nagodba, državnopravna autonomija, 
decentralizacija i kako se sve zovu te kategorije, što 
ih teorija konstruiše i klasifikuje iz pozitivnoga ugovo* 
renoga, ustavnoga ili zakonskoga uredjenja bili su 
odbijeni iie samo od zvanične čeljadi nego i od strane 
intelektualaca. Za svaki se je reklo, da nama ne pristaje, 
jer nam je održati i braniti tako mučnu crtu od Tri* 
glava do Soluna. Kao da ćemo ju bolje održati i 
braniti ovako nesredjeni i rastrojeni kako jesmo? 

Zar u istinu ne možemo od svjetskoga rata ništa 
da naučimo? Lloyd George je odskoro pokazao, da 
su u njem demokracije pobijedile autokracije. A što 
je drugo demokracija nego da narod udesi svoj javni 
život kako mu je najkorisnije i najpodesnije ne dirajući 
u ono, što ideologija traži za bitak i snagu države? 
Kako je ono Rimljanin Seksto govoreći o Empedoklu 
kazao, da je poziv filozofa? «S Bogom u sebi poi* 
mati Boga izvan sebe». Tako i u politici ima jedan 
ravni, pravi put: čuvajući svoju slobodu kao najdraži 
amanet cijeniti i slobodu brata svoga. 


2 

Međjuto od samoga inata i prigovora bez do* 
govora male koristi. Teorije i osjećaji malo će pomoći 
riješiti pitanje, koje još najmanje dira u teoretske i 
osjećajne žice. Svaka taka plemenska organizacija te* 
čevina je politička, socijalna i nada sve ekonomska, 
koja kadšto kvari druge račune. Mi u Hrvatskoj do* 
bili smo o tome dosta iskustva. 

Prije sloma imali smo nagodbu i po njoj su se 
od zemaljskoga proračuna u samom Zagrebu trošile 
tri osmine, a svoj drugoj zemlji davalo se je tek pet 
osmina. Ovamo valja još pribrojiti izdatke iz mnogih 
javnih zaklada i iz zajedničkoga proračuna. Velika čest 
tih izdataka, osobito u području bogoštovlja i na* 
stave, služila je kulturnim interesima ne samo Hrvatske 
i Slavonije nego i braće u susjednim pokrajinama, na* 
ročito u Istri i Dalmaciji. Dašto s tom namjenom, da 
im Zagreb bude sredina. Uz političko vodstvo, koje 
su mu davali sabor i vlada, taj je prosvjetni rad učinio 
Zagreb narodnim žarištem svega Hrvatstva. Politička i 
ekonomska sredsva, da bi to postao, dolazila su mu 
od nagodbe. Danas lje ne treba da budemo njeni slijepi 
poklonici, ali valjda ne može da bude zamjerke ni s koje 
strane, kad se kaže, da je baš nagodba stvorila moderni 
Zagreb sa svim njegovim političkim i kulturnim prima* 
tom na jugu bivše monarhije. Nagodba i na njoj osno* 
vana autonomija bijaše Hrvatima sredstvo odbrane pro* 
tiv tudjina i čuvanja narodne snage, kad im se konačno 
bude krojila sudbina. Nu ne bijaše li ona i sredstvo. 


da se unapredi i uskori opća naša narodna stvar? 
Nije Ii se bas spomenuti prosvjetni poziv Zagreba 
sasvim predao oživotvorenju naših općih narodnih 
ideala? Sve njegove kulturne ustanove, što ih ima, 
živi su dokaz zato. A zar se i politička vlast, što 
ju je nagodba davala, nije za opće narodne ciljeve isko* 
ristila što se je više mogla? Sto je uz makar ogra* 
ničenu zakonotvornu policijska i izvršna vlast u svojim 
rukama, najbolje se je pokazalo za svjetskoga rata. 
Tad je na čudo svega a najviše domaćega svijeta 
izbio na javu petit fait, da je Hrvatska i Slavonija 
svojom poljoprivredom, žitom, stokom, naročito krup* 
nim blagom, konjima, drvom bila jedan od najboga* 
tijih krajeva čitave bivše monarhije. A nije li ta na* 
godbena vlast bila štit i pomoć i Hrvatima i Srbima, 
kad im je sudbina bila na prekretu i snalazile ih naj* 
teže muke ? Dok je svuda naokolo u našim zemljama 
raspojasana vojnička i policijska vlast austrijska i 
magjarska činila najstrasnije zulume, nebrojene naše 
ljude hapsila, stavljala na muke, ubijala, strijeljala i 
vješala, a uza to pritisla glad, od kakove nije bilo 
pametara. Hrvatska je odasvud primala u svoje krilo 
svu braću, da su se u tome zaklonu spasili, nahranili, 
odahnuli, pridigli se i ojačali, pa nebrojenu njihovu 
sirotinju i dječicu ugrabila iz ralja grozne smrti od 
gladi. 

Ona osobito na početku naše nove države tako 
spretno namještena i tako dobro proračunana vika. 

da je nagodba s banom, saborom i vladom biljega 
našega bivšega narodnoga robovanja i sramote, a da 
je hrvatska autonomija ustanova, koja potkapa biće 
narodne države i ide za rastavom od braće, poslije 
toliko iskustva ne može nikoga više da zaludi. Na 
tezulji suda poznijega naraštaja dižu se već pale po® 
litičke vrijednosti pa tako i nagodba. Naopaki politički 
metodi, željni pusta ploda preko noć, sami su raz® 
grnuli zemlju, gdje je ta biljka bila izvenula, i posijali 
onO zrno gorušičino, iz kojega je niklo i razgranalo 
se stablo hrvatskih državnopravnih zahtjeva. 

Bit će posao hrvatskih političkih stranaka, da pa 
potrebama narodnim odsjeku granice tim zahtjevima, 
a posljedak dinamike političkih sila, koliko će biti 
oživotvoreni. Jedna je stvar izvjesna — da o njima 
svaka stranka treba da vodi računa,- a druga jako 
vjerOvatna —■ da nijedna bez njih ne će moći da 
izadje pred svoje birače. 

Bog zna, ne bi li g. Stjepan Radić bio polučio 
Veće uspjehe, dao slobodnijega i jačega maha svojoj 
stranci, lakše svladao sve poteškoće i osvojio šire 
područje u državi, da još iz početka nije iznio nikakih 
državnopravnih zahtjeva. Ali on ih je postavio na 
čelo svoga programa. Po njima je bio postao vodj 
hrvatskoga naroda- Njima je priveo sve seljaštvo- 
svojoj stranci. Njih radi se je pod njegov barjak 
sjatio ponajveći dio građjanstva i inteligencije. Za. 
ljubav njima cjelivale mu najotmetnije naše gospodje 


ruke kao svome ocu. Njih radi priskočila mu je inte® 
ligencija u pomoć i do kraja se za nj založila u 
najtežim časovima njegova tamnovanja. Da je taj 
«svaradž», svoja vlast, taj državnopravni individualitet 
hrvatskoga naroda, što će mu donijeti oživotvoreno 
pravo samoodredjenja, trebao da bude organizovan 
u republici, pa još u «seljačkoj» republici, nije uzimala 
au serieux. Nije to ozbiljno uzimala u račun. A tako 
je čini se radio i sam g. Radić. U tudjini, kamo je 
pošao tražiti potporu, u Londonu, Beču i t. d. svagda 
je u prvom redu isticao hrvatski državnopravni indi® 
vidualitet, jer se zapadni svijet nije baš osobito otimao 
za novom seljačkom republikom, dok su mu baš ruski 
sovjeti bili zasjeli u grlu. U vodstvu te seljačke stranke 
nalazila se gotovo sama «gospoda», kaputaši s aka® 
demskim stepenom. Socijalna čest stranačkoga pro® 
grama kao da je po sudu inteligencije imala obilježje 
više klasno nego staleško po smislu srednjevjekovne 
države. 

Sada se je odrekao republike izjavivši, da je to 
u teoretskom konstruisanju od njega zamišljene buduće 
državne vladavine bila tek fafoit de par fer, onako 
samo da se kaže. Na stranački program sa svojom 
prerogativom čitave državne vlasti samo za seljačke 
svrhe nabio mnogo uzanije obruče savremene moderne 
demokracije, u kojoj državna vlast u cijelosti jednako 
pripada svima državljanima. Svoje državnopravne za® 
htjeve, ako ih nije sasvim potisnuo u pozadinu, odložio. 

kako se čini, na bolja vremena pa se prihvatio po®' 
praviti prilike javne uprave osobito na polju socijalnom 
i ekonomskom. Da će tako suženim programom izgu® 
biti vojske i isturiti mnoge čete u protivničke redove/, 
a da će se sam od hrvatskoga narodnoga prometnuti 
u stranačkoga vodja, gotovo je izvjesno, Nu pitanje 
je, je li je njegovu vjernu čeljad pa i njega samoga 
minula svaka želja za tim državnopravnim zahtjevima 
i ne će li mu oni zagraditi put k onima, s kojima se 
je prihvatio saradnje? Hoće li, da kažemo riječima 
velikoga njemačkoga pjesnika, biti jak otresti se od 
duhova, koje je sam izazvao? Obziri najprimitivnije 
pravednosti ištu pričekati, da se vidi, kaki će biti na 
djelu. 

Stranke, što opet kupe složnu narodnu vojsku i 
spremaju je na nj, čeka mučan politički posao ako će da 
održe pobjedu u borbi. Prije svega treba odvaliti sa 
duše narodne neke njezine grijehe. Treba poraditi, da 
bi se naš domaći svijet poslije toliko muka, nedaća i 
prevarenih nada naučio bolje političke pameti i ostavio 
se nekih dosadašnjih svojih predrasuda. Je li već 
došlo vrijeme, da se o tome smije govoriti i pisati 
bez okolišenja ? Hrvatskoj su psihi patriotizam, politika 
i opozicija pojmovi istovetni. Patriotizam je carstvo 
politike i jedina njezina meta. On je politici jedina po® 
kretna sila. Politika je njegovo najplemenitije čedo, jer 
radi o sudbini i sreći doma i roda. Ima doduše i druge 
dobro mišljene politike, ali prava patriotska politika 

može da bude samo u opoziciji, jer tako čovjek ne 
treba da žrtvuje ni zere od svojih načela, svoga po® 
štenja i dosljednosti za volju časovitih sebičnih ciljeva, 
dok ne dostigne oživotvoren svoj ideal, čist i svet 
kako je i zamišljen. 

Treba li pored toga ovdje jošte spominjati onaj, 
kako Englezi kažu, truism , notornu i neospornu istinu, 
što je svagda valjala, a i danas valja za javni život 
svakoga naroda ? Patriotizam je etička kultura naroda, 
da je svaki njegov sin spreman žrtvovati lične svoje 
probitke za narodne, za ideju, što je taj narod prožela i 
povezala u jednu kulturnu ili političku zajednicu. Po® 
litici je patriotizam pobuda i meta koliko i svakome 
drugom izražaju narodnoga bitka, svakoj djelatnosti 
za njegovo dobro. A politika sama, uzevši je u smislu 
praktičnom, jer se o tome ovdje radi, tek je umještvo 
iz danih prilika, iz onoga, što je u taj par moguće, 
izraditi što je najprobitačnije. Ona ne ide za tim da 
bi iznašla neku istinu, ni da bi čuvala nečiju dosljednost 
i obrazovala nečiji karakter, ni da bi se slijepo po® 
korila makar kako opravdanim i mudrim propisima 
neke ideologije, već za tim, kako bi u stvari, za koju 
se je založila, izvukla što veću dobit. I onda, kad 
nije prestupio granice morala, taj je posao sasvim pro® 
zaičan, a kadšto upravo i neetičan, ordinaran. Pred 
sudom morala može se često izgovoriti samo time, 
da su mu ciljevi pošteni, dobro zemlje i naroda. Opo® 
zicija je opet spoljašnjim prilikama, manjinom u na® 



24 


25 


rodnom predstavništvu, dispozicijom glave države, utje* 
čajem inostranih sila itd. nametnut ili pod sugestijom 
temperamenta, neke ideologije, atavističke tradicije za* 
uzet politički stav, koji se je stegnuo samo na negaciju, 
kritiku, kontrolu, agitaciju, načelne ograde, deklaracije 
i proteste, manifestacije, slave i svečanosti. Ona nije 
nikakovo političko načelo, a i ne može da bude, jer 
je u suštini jalova, jer je politika svagda stvaralačka 
djelatnost u državnom životu. Dosta je spomenuti 
Englesku i školu, što je od nje imamo. Osamnaesti 
je vijek iznio tamo njihove najveće državnike i go* 
vornike, Roberta Walpolea, Chathama, Burkea, Sheri* 
dana, Pitta, Karla Foxa, pa se ipak Englezi i danas 
krate ovoga zadnjega, premda je možda njihov naj* 
simpatičniji javni radnik i za cijelo najveći njihov de- 
Bater , što su ga igda imali, svrstati u prvi red svojih 
državnika naprosto zato, što je za tridesetgodišnjega 
Svoga javnoga rada bio tek šest mjeseci na vladi. 

Nu teške i preteške prilike, što su je redom sna* 
lazile, očajna borba s nadmoćnim protivnicima od vi* 
jekova je gurala Hrvatsku na ovo jalovo polje negacija, 
načelnih ograda i protesta. Zazirući od svake revolucije 
pa i od uspješnoga pasivnoga otpora nesaradnjom u 
državnim ustanovama, uskratom poreza i novaka itd., 
kao što je na priliku bio skorašnji «non*cooperation» 
pokret Gandhiev, slaba u domišljanju novim političkim 
sredstvima i putovima, nemoćna da evropsko javno 
mišljenje zainteresuje za svoju poštenu borbu, njezina 


je politika pretežno bila ideološka, filozofska, dog* 
matska, sektarska. Taje politika u svakoj prigodi po* 
stavljala tezu: «Ovo što ja tražim dobro je, plemenito 
i po narod korisno. Svak razuman mora da ovo 
prihvati, zato je svak, koji i za dlaku od toga odstupi, 
bluna ili lopov, a u svakom slučaju narodni izdajica». 
Kako se vidi, jezgra joj je bila čisto formalistička, 
kretala se je u oblicima silogizma, onoga, što su nje* 
mački filozofi prozvali VernunftscBfuss. Odatle ona 
bojazan, tako tipična u našega čovjeka, ne će li mu 
drugi praktičniji put u politici ošugati karakter i 
potkopati patriotizam. Pravi je muž u politici onaj, 
koji od povoja pa dok ga nijesu sahranili nije od svojih 
načela odmakao ni za dlaku a nekmo li za gredu, koji 
je u pučkoj školi, srednjoj školi, u sveučilištu, u svom 
zvanju i javnom životu svagda ispovijedao isto po* 
litičko vjerovanje, makar se je sve oko njega promijenilo. 
U politici, koja je bila, jeste i svagda će do vijeka 
biti kompromis, nagadjanje, izravnavanje! On zazire 
od svake vlade kao od nečastivoga, ne upušta se ni 
u kake posle s njome, jer je ona «korito», pazar, 
gdje se «stvar» prodaje za zdjelu leće. Koje čudo 
onda, da je u nas ta neminovna rabota na vladi re* 
dovno spala na cinike i moralni ološ, a kadšto i na 
čestitu čeljad, koju je ta okolina obasipala blatom ne* 
moralnosti, a koja je na kraju i sama postala takova. 
Ta puno je udobnije poput nekih naših bivših krajiških 
časnika čitavi život slijepo služiti gospodara i držati 

jezik za zubima, a kad se čovjek dokopa pokoja, udarati 
ni u grm ni u crni trn, kako njihovu patriotizmu niko 
nije dorastao ni do pete! 

Odatle ona slaba vjera i u sebe te svagda treba 
neki čvrsti plot, da se držiš pravoga puta, i u ljude 
javnoga života, koji su po prilikama savremenim pri« 
nudjeni činiti ustupke, što ih politika ište. Ono pre« 
žanje, ono upravo histerično traženje izdajstva u svakom 
javnom aktu i izdajice u redovima narodnih ljudi. Ono 
udaranje žiga sramote i tjeranje osvete na političkoga 
protivnika do u deveto koljeno. Sve naše radnike na 
javnom polju. Gaja, Jelačića, Strossmayera, Levina 
Raucha, Ivana Mažuranića, Frana Šupila, da i ne go« 
vorimo o manjima, svejednako su pratile teške korbe 
izdajstva. Čovjek nije nigda nepravedniji nego kad mu se 
popne na dušu taka predrasuda, da se bori za očitu 
istinu i čisto poštenje, a još u stvari otadžbine! Toga je 
dašto bilo i u drugih zapadnih naroda, ali nigdje s tolikim 
odricanjem svakoga patriotizma i s podmetanjem tako 
niskih motiva kao u nas. Valja priznati, da u Srba ima 
te mane puno manje nego u Hrvata. Prva pjesma, 
što ju je u moje doba čitava škola bez ikaka utjecaja 
učiteljeva naizust naučila, bijaše poznata balada An« 
tuna Nemčića Gostovinskoga «Kud se ono vere crni 
kaludjere» s onom anatemom: «Prošteno je svima, 
svima itd». Ta narodna psiha izbija i iz tvorevina naj« 
viših predstavnika naše lijepe knjige, na priliku iz niza 
soneta «Milim pokojnicima» Petra Preradovića one 
zamjerke Mirku Bogoviću, biskupu Soiću i drugima. 


A ta politika bijaše u svojim spoljnim načinima* 
baš tako formalistična, kao što joj je bila i jezgra. Za« 
mjenjivala je ono, što je u politici glavno, neki uspjeh 
u danim prilikama, samim sredstvima. «Borba» joj je 
bila sve, a borba borbe radi. Namah poslije velike 
trosatne revolucione filipike u saboru <jer se u nas 
politički govori cijene ne po onom što kažu nego kako 
dugo traju) ne bi se goropadni govornik žacao zaci 
u dvore na divane «zulumčaru i tirjaninu» pa moljakati 
za se i za svoje mile birače. Pjesnik «Slobodarka» 
bijaše u privatnom i javnom životu zgoljni oportunist.. 
Jer je svaki silogizam jasan, i putevi politike, njezina 
taktika, sredstva i najbliži ciljevi treba u prvi mah 
da budu shvatljivi svakome čovjeku «zdrave pameti». 
A ono znade sav svijet, da se za politiku hoće i 
zdrava suda i sposobnosti, što je ima u jako malo 
ljudi, pa da je ona gotovo najteža i najvažnija ra« 
bota, što čovjeku može da zapadne. Svaki politički 
korak i uspjeh, koji nije onaj čas jasan i najmanje 
upućenu, najmanje pametnu čeljadetu, opasna je «pet« 
ljanija», koja može da bude narodu na zator. 

Da spomenem, što se toga tiče, samo jednu 
zgodu iz svoje političke prošlosti, a spominjem ju 
jedino i samo zato, jer danas pripada k historiji. Za 
svjetskoga rata na kraju 1916. godine, kad je novi 
Habsburgovac došao na prijestolje, nastojao sam 
upravo nadčovječjim naporima, da sklonim tadašnjega 
ministra predsjednika pokojnoga grofa Stjepana Tiszu,. 



neka bi ne samo u paragrafe same kraljevske zavjera 
niče <inauguralne diplome) nego i u tenor kraljevske za® 
kletve kod krunisanja odjelito i napose umetnuo i 
integritet (cjelokupnost) i «zemaljski» ustav kraljevine 
Hrvatske, Slavonije i Dalmacije, pa i kralja Karla 
za to pridobio. To izbilja bijaše umetnuto u krunid® 
benu zakletvu od 30. prosinca iste godine, a prvi 
posljedak toga bijaše, da se kralj Karlo kao cesar 
austrijski nije 29. svibnja 1917. zakleo na austrijski 
ustav — baš poradi Dalmacije, kojoj je državna pri® 
padnost tom krunidbenom zakletvom od 30. prosinca 
1916. već odlučena bila, a koja je po pozitivnim 
carevinskim temeljnim zakonima svejednako bila čest 
austrijske pole. Ova zadnja činjenica poznata je i iz 
objelodanjenih zapisaka drugih ljudi. Bez povrede 
čednosti mogu danas reći, da to bijaše za čitave 
nagodbene ere najsnažniji korak k sjedinjenju Dalmacije 
s banovinom, za koji se je dašto nadala najzgodnija 
prilika, kad se je dogodila promjena na kraljevskom 
prijestolju. Pa ipak su me iza toga u mom rodjenom 
klubu dočekali teški prijekori i halabuka zato, što sam 
saradjivao u sastavljanju te kraljevske zavjernice i 
time narodu učinio izdaju, jer njome mu niješam iz® 
vojštio nikakovo novo pravo, jer se u njoj po histo® 
rijskom diplomatskom jeziku članovi vladarske kuće 
nazivaju «kraljevskim ugarskim principima* i t. d. U 
suštini zato, što njezina prava politička vrijednost nije 
svakomu namah u oči udarala, što se je poradi de® 


likatne svoje prirode izradila jedino mogućim načinom, 
pogadjanjem s ugarskom vladom i s krunom u kabi® 
netu, a nije se prije na dugo i široko rasprela i raž® 
gazila u klubu i u javnosti, da bi i konobari i pikoli 
«Narodne kavane» o tome znali čavrljati. Je li bar 
sada razbira naš svijet, gdje je ključ svim političkim 
uspjesima g. Nikole Pašića? 

Reći nam je otvoreno — a možemo to da rečemo 
bez straha od kakova prigovora, od kakove sumnje 
i zavisti — da u čitavoj novovjekoj historiji nema 
drugoga kojega maloga naroda, koji je uza sve svoje 
teške i preteške domaće i spoljne prilike dao svijetu 
toliko velikih ljudi, pokazao tako golemu kulturnu 
sposobnost, osvjetlao obraz u svim područjima zna® 
nosti, umjetnosti i lijepe knjige, iznio u znamenitim 
dobama evropske historije toliko glasovitih vojsko® 
vodja, državnika i diplomata, tisuću i tri sta ljeta ni: 
jedared prekinuo nit svoje samosvojne državnosti i 
sačuvao do zadnjega ama sve atribute pravoga na® 
roda i u kulturnom i u političkom smislu — ali koji 
se opet, otkad je moderna demokracija i u njega za® 
vladala, tako teško uči oblicima i metodima javnoga 
života, što ih ona ište. 

Kome se ovaj sud čini preoštar ili ko neće da 
vidi, koliko je ta hrvatska psiha utjecala na naše 
javnopravne prilike i kojim je plodom urodila, neka u 
duhu proleti političku historiju Hrvatske u ovo pola 
zadnjega stoljeća. Svi politički akti, koji su joj odre® 

djivali državnopravni položaj, donijeli su še bez nje« 
zine saradnje ili tek saradnjom nekolicine zastupnika, 
za koje se nije moglo redi, da su bili pravi i potpuni 
njezini predstavnici. U ugarskom saboru, koji je pri« 
hvatio zakonski članak dvanaesti od 1867. godine, 
austrougarsku nagodbu, nije bilo hrvatskih zastupnika. 
Bez njih se je obavilo i krunisanje iste godine. Da bi 
se u hrvatskom saboru primila hrvatskougarska na« 
godba, valjalo je oktroisati naročiti za to skrojeni 
izborni red. Kako je Vidovdanski ustav u «narodnoj 
skupštini* postao zakonom, svima nam je živo u 
pameti. A ni po jada, da sve te političke akte nije 
trebalo poslije «priznavati», a priznavati bez svih 
onih tekovina, koje bi se po svoj prilici bile polučile, 
da je hrvatski činilac mogao kod njihova postanka 
da razvije svu svoju snagu i da ga onaj strah od 
izdaje narodne nije sapeo u pasivni otpor. Nu i ne 
govoreći o prilikama u bivšoj austrougarskoj monar« 
biji, gdje se je još moglo da kaže puno toga na 
obranu toga pasivnoga metoda, jesmo li se barem 
1918. godine, kad je sav narod bio pozvan, da odredi 
svoj položaj u novoj slobodnoj državi, mogli da izdi¬ 
gnemo nad tu našu političku ideologiju i da u tom 
osudnom času prikupimo sve naše političke snage, 
kako je to bilo u Srba i Slovenaca? Hrvati su sami 
zatvorili vrata svoga «narodnoga vijeća* i <sprivre« 
menoga narodnoga predstavništva* svojim «izdaji« 
čama* s lijeva i desna, pa poništili hrvatski sabor. 


jedini zakoniti predstavnik narodne volje. «Roddljubi« 
opet kratili se prekinuti pasivni otpor i prihvatiti se 
pozitivna rađa, kad je bio najpreči, kad se je izdavao 
ustav za čitavu državu, i bez prigovora pustili, da 
se protiv utanačenja jednostavnom banskom naredbom 
dokine «zemaljski erar« i oduzme zemlji sva njezina 
imovina pa nesmetano provede novačenje. Ali čemu 
tu vatru i dalje raspretavati. Ne dobija li po toj 
psihi i taj naš patriotizam svoju čudnu boju i sliku, 
jer mu je srž mlitava, a vid dokle i stranački zid, pa 
sam ruši glavnu svoju etičku osnovu: zajedinstvo 
sviju u službi naroda ? 

A onda stranke, što pod svoj barjak kupe opor« 
bene vojske, treba zgodno da zaodjenu svoje pro« 
gratne, te im narod može povjerovati, treba da podju 
u narod i znatno promijene načine svoje agitacije, 
ako im je do istinskih političkih uspjeha. Od postanka 
nove države hrvatske su se političke prilike stubokom 
promijenile. Kako je onaj ruski general poslije ubistva 
ruskoga cara Pavla 1801. godine kazao za rusku 
vladavinu, da je fe cfespotisme tempere par f’assas « 
sinat, despotizam ublažen krvništvom iz potaje, tako 
bi se i za našu predratnu vladavinu moglo reći, da 
bijaše prevlast ostataka starih feudalnih staleža, sve« 
ćenstva, plemstva i gradjanstva, a pomalo i inteligen« 
čije i kapitalističkih klasa, koja se je svakim sabor« 
skim izborima na odredjene godine obnavljala, ali je 
unapred bila zajamčena naročito u tu svrhu skrojenim 

izbornim redom. Seljaštvo i radništvo tek je od male 
česti u politici dolazilo do riječi kod tih saborskih 
izbora. Življi, što su u istinu bili politički narod, nijesu 
medju seljaštvo i radništvo ni zalazili, već ako da 
pridobiju ono malo seljačkih i radničkih glasova, dok 
su izbori trajali. A zapravo nije im to ni trebalo.. 
Visoki imovinski cens izbornih zakona od 15. srpnja 
1881. i od 29. rujna 1888. oduzimao je izborno pravo 
gotovo svemu seljaštvu i radništvu. Zakon od 28, 
svibnja 1910. o izbornom redu tek je taj cens snizio. 
Navlastito je u seljaštvu bio do kraja sužen broj onih, 
koji su vršili to najveće političko pravo, jer je selja¬ 
štvo ponajvećim dijelom živjelo u kućnim zadrugama,, 
pa je u ime čitave zadruge glasao samo kućegOspodar, 
a i to samo onda, kad je bio navršio dvadeset i 
četvrtu godinu. Po izbornom zakonu od 1918. godine, 
koji je donio opće pravo glasa, nijesu se u nas nigda 
obavili izbori za sabor. 

Sada je naprotiv seljaštvo i radništvo daleko pre* 
teglo, jer oni življi, što su prije bili politički narod, 
ne iznose ni deset postotaka svih birača. Tom izmjenom 
socijalne osnove javnoga života otvorila su se širom 
vrata ne samo modernoj demokraciji nego pomalo i 
demagogiji sa svojim sveudiljnim dodvoravanjem ne¬ 
znanju, strastima i predrasudama masa, dozivanjem 
najvećih etičkih i političkih načela, svetinja narodnih 
i velikih imena u historiji časovite tričave svrhe radi, 
s pustim razmetanjem i s vještim zaodijevanjem rdjave 


rabote uzvišenim i zvučnim frazama, kad interes naroda 
ili, što je češće, stranke ište, da se pravo stanje stvari 
zataji i te široke mase bez trijeznoga političkoga miš¬ 
ljenja i bez osjećaja političke odgovornosti žedne pre* 
vezu preko vode. Makar kako pomnjivo uredjene no* 
vine, dotjerani novinarski članci, solidni argumenti, na* 
učna erudicija, teoretska razlaganja, ozbiljne diskusije, 
pozivanje na mrtvo slovo zakona, kao da se radi o 
rješavanju kakove civilne parnice — sve to više ne* 
dostaje da privede nove privrženike i održi ih na okupu. 
Svi taktički i politički uspjesi oporbenih stranaka stojat 
> će do toga, koliko će ispravno uočiti ovu izmjenu 
socijalne osnove našega javnoga života, priljubiti se 
savremenim prilikama i pokazati okretnosti, elastičnosti 
i vještine u domišljanju i primjenjivanju novih sredstava 
političke agitacije. 

Za cijelo trudan put, što se otvara svijetu, obiklu 
na druge znane mu staze i pritisnutu teškim utegama 
historijske tradicije i inaka poimanja političkoga života. 
Dosele je u nas svagda išla borba o čistoću zakona 
i odgovornost onih, što su vladali. Sad je ona na* 
prosto umetanje, da bi si prigrabila vlast. Možda 
će sport, na koji se naš podmladak sve više daje, a 
koji ga uči samosvijesti i smotrenosti, prinudjava ga, 
da kod svakoga koraka omjeri svoju snagu i najpo* 
đesnijim putem podje k svome cilju, pripomoći, da za 
javni život odgoji borce, što ih nove prilike ištu. 

Jedan, ako i možda ne sasvim pozitivan posljedak 
svakako je ovaj preokret donio hrvatskoj politici. Po® 
makao ju je sa mrtve točke i dao joj je maha i metoda. 
Za bivše austrougarske monarhije bile su jedne stranke 
protiv hrvatskougarske nagodbe, a druge za nju ili su 
je barem uzimale za neminovnu pozitivnu osnovu re® 
alne politike. Prvi su u narodu bili «rodoljubi», a drugi 
«izdajice». Slomom monarhije nestalo je i toga politič® 
kogaobrasca. Nije bilo nagodbe ni drugoga kakova jav® 
noga akta, kojim je političar mogao pred narodom ošu® 
gati svoj karakter a stranke se odmetnuti od svoje brade. 
Sve su zurile u isto svijetlo i nijedna se nije htjela 
njime da dovije novim vidicima, kojih druga nije htjela 
svome narodu da otvori. U javnom životu našli se 
gotovo sami taki «rodoljubi», da bi se bar svaki drugi 
od njih poslije svoje smrti bio mogao nadati — salva 
reventia onima, koji su to u istinu zaslužili — po® 
časnom grobu na Mirogoju ili ulici u Zagrebu. Sto 
je odatle imala Hrvatka, ne treba tek spominjati, jer 
mnogi od nas osjećaju to i na svojim ledjima. Sada 
je jedna velika čisto hrvatska stranka «priznala» Vi® 
dovdanski ustav i dala se u guvermentalnu politiku. 
Sada se opet može da započne omiljela stara politička 
igra. «Rodoljubi» mogu da odahnu i da ne skinu sve¬ 
tačke slave sa svoje glave. Našli su se ljudi, koji se 
prihvatiše nezahvalne rabote — brige za narodne po® 
litičke, kulturne i ekonomske potrebe, što ih donosi 
svakidašnji život i što se nikako ne mogu odlagati. 

jer se od samoga patriotizma skrštenih ruku u krilu 
živjeti ne da. «Rođoljubima» se neće takova težač® 
koga posla na narodnoj njivi, njima je tek trniti pljevu 
s narodne pšenice, makar je nema ko da ovrši. 
Nije se badava već davno iznijela ona krilatica Pa= 
triotae percficfere Croatiam. Hoće li svagda tako biti? 

U Zagrebu 8. rujna 1925. 













